**Δελτίο Τύπου για 6η επιμορφωτική συνάντηση στο πλαίσιο του**

**Τοπικού Δικτύου «ΣΥΝ: Λειτουργώ – Ενεργώ – Δημιουργώ»**

«*Η Διαχείριση Προβλημάτων σχολικής τάξης*» ήταν το θέμα του πρώτου μέρους της 6ης επιμορφωτικής συνάντησης στο πλαίσιο του Τοπικού Δικτύου «ΣΥΝ: Λειτουργώ – Ενεργώ – Δημιουργώ» της Διεύθυνσης Δευτεροβάθμιας Εκπαίδευσης Αν. Αττικής, **την Τρίτη 5 Μαρτίου 2024** στο 1ο Γυμνάσιο Γέρακα.

Οι συμμετέχοντες εκπαιδευτικοί είχαν την ευκαιρία να απολαύσουν την κα Κουκούλη, ψυχολόγο, ψυχαναλύτρια και πρώην Υπεύθυνη Συμβουλευτικού Σταθμού Νέων της Δ.Δ.Ε. Ανατολικής Αττικής, η οποία ανέλυσε το γιατί ορισμένοι μαθητές δυσκολεύονται με το σχολείο, τον κατεξοχήν τόπο μετάδοσης της γνώσης και της κοινωνικοποίησης, ποια είναι τα νέα συμπτώματα από τα οποία υποφέρουν οι μαθητές σήμερα και ποιοι παράγοντες μπορούν να οδηγήσουν στη σχολική διαρροή, στην άρνηση, στην πνευματική αναστολή, στις μαθησιακές δυσκολίες, στη βία και ποιοι ευνοούν την δημιουργικότητα, την έμπνευση, την εξέλιξη.

«*Πρόληψη του εκφοβισμού μέσω μιας συμπεριληπτικής Φυσικής Αγωγής*» ήταν το θέμα του δεύτερου μέρους της επιμορφωτικής συνάντησης, που πραγματοποιήθηκε από τον κ. Χριστόδουλο Σύμβουλο Εκπαίδευσης Φυσικής Αγωγής, ο οποίος παρουσίασε πρακτικές συμπερίληψης που μπορούν να ενσωματωθούν στο μάθημα της Φυσικής Αγωγής με σκοπό την προώθηση ενός κλίματος ειρηνικής συνύπαρξης στα σχολεία και τον περιορισμό περιστατικών σχολικής βίας.

Τη συνάντηση παρακολούθησαν πολλοί εκπαιδευτικοί και Δ/ντές, όπως επίσης οι Σύμβουλοι Εκπαίδευσης, κα Αγγελάκη, κα Κολλιοπούλου, κ. Παπαναστασίου και κ. Κορρές.

Ευχαριστούμε την κα Σφυράκη για την πολύτιμη βοήθεια.

Τη συνάντηση συντόνισε η κα Περτσινίδου, Συντονίστρια Σχ. Δραστηριοτήτων και Δικτύων της Διεύθυνσης Δευτεροβάθμιας Εκπαίδευσης Αν. Αττικής.

Θερμές ευχαριστίες στους ομιλητές, καθώς επίσης και το 1ο Γυμνάσιο Γέρακα για τη θερμή φιλοξενία.